**Ministru kabineta rīkojuma projekta**

**„Par apropriācijas palielināšanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts „Par apropriācijas palielināšanu” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz likuma „Par valsts budžetu 2021. gadam” 44. panta otro un ceturto daļu, un Likuma par budžetu un finanšu vadību 9. panta piecpadsmito daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2020. gada 13. augusta rīkojumu Nr. 420 „Par valsts nekustamā īpašuma Tērbatas ielā 75, Rīgā, pārdošanu” (turpmāk – MK rīkojums Nr. 420) izsolē, kas noslēdzās 2020. gada 17. decembrī, tika izsolīts Finanšu ministrijas valdījumā un valsts akciju sabiedrības „Valsts nekustamie īpašumi” (turpmāk – VNĪ) pārvaldīšanā esošais nekustamais īpašums (nekustamā īpašuma kadastra Nr. 0100 028 0138) – Tērbatas ielā 75, Rīgā, par 1 205 000 *euro*.  Atbilstoši MK rīkojuma Nr. 420 sākotnējās ietekmes novērtējuma ziņojumā (anotācijā) noteiktajam atsavināšanas rezultātā iegūtos līdzekļus bija paredzēts novirzīt valsts īpašumā un VNĪ pārvaldīšanā esošo vidi degradējošo objektu sakārtošanai. Tomēr, ņemot vērā nepieciešamību veikt neatliekamus būvdarbus nekustamajā īpašumā Baznīcas ielā 34A, Rēzeknē (kadastra numurs 2100 009 0814), lai nepieļautu ēkas nonākšanu avārijas stāvoklī, daļu no atsavināšanas rezultātā iegūtajiem līdzekļiem nepieciešams novirzīt minētā nekustamā īpašuma, kas atrodas Baznīcas ielā 34A, Rēzeknē, neatliekamai sakārtošanai.  Saskaņā ar Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” 37. punktu VNĪ minētā nekustamā īpašuma atsavināšanā iegūtos līdzekļus 2021. gada 18. februārī pārskaitīja valsts pamatbudžeta ieņēmumu kontā, pirms tam no atsavināšanas summas atskaitot atsavināšanas izdevumus 50 procentu apmērā.  Atbilstoši likuma „Par valsts budžetu 2021. gadam” 44. panta otrajā daļā paredzētajam finanšu ministram ir tiesības palielināt attiecīgajai ministrijai vai citai centrālajai valsts iestādei apropriāciju resursiem no dotācijas no vispārējiem ieņēmumiem un izdevumiem 50 procentu apmērā no valsts nekustamā īpašuma atsavināšanas rezultātā valsts budžetā ieskaitītajiem līdzekļiem. Apropriāciju palielina, ja ir pieņemts Ministru kabineta lēmums par finansējuma summu un to, kādam mērķim atsavināšanas rezultātā iegūtie līdzekļi piešķirami apropriācijas palielināšanai resursiem no dotācijas no vispārējiem ieņēmumiem un izdevumiem, un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas palielinājumu. Savukārt minētā panta ceturtajā daļā noteikts, ka, ja tiek atsavināts valsts nekustamais īpašums, kuru Kultūras ministrija ir nodevusi Finanšu ministrijas valdījumā un VNĪ pārvaldīšanā un kuru atsavina VNĪ, likuma „Par valsts budžetu 2021. gadam” 44. panta otrajā daļā paredzētā apropriācija piešķirama kapitālieguldījumiem Finanšu ministrijas valdījumā un VNĪ pārvaldīšanā esošo Kultūras ministrijas iestāžu funkciju nodrošināšanai izmantoto valsts nekustamo īpašumu attīstīšanai.  Kultūras ministrijas ieskatā ir lietderīgi pieņemt Ministru kabineta lēmumu par apropriācijas palielināšanu Kultūras ministrijai resursiem no dotācijas no vispārējiem ieņēmumiem un izdevumiem, izskatot iespēju piešķirt finanšu līdzekļus, lai segtu VNĪ izdevumus, kas saistīti ar neatliekamo būvdarbu 299 967 *euro* apmērā veikšanu Finanšu ministrijas valdījumā un VNĪ pārvaldīšanā esošajā nekustamajā īpašumā (nekustamā īpašuma kadastra Nr. 2100 009 0814) – Baznīcas ielā 34A, Rēzeknē.  Minētais nekustamais īpašums Finanšu ministrijas valdījumā nodots, pamatojoties uz Ministru kabineta 2005. gada 28. jūlija rīkojumu Nr. 493 „Par Kultūras ministrijas un tās padotības iestāžu valdījumā esošu valsts nekustamo īpašumu nodošanu Finanšu ministrijas valdījumā”.  Nekustamā īpašuma Baznīcas ielā 34A, Rēzeknē sastāvā esošā būve (būves kadastra apzīmējums 2100 009 0814 001) ekspluatācijā pieņemta 1980. gadā (turpmāk – Būve), un jau kopš pieņemšanas ekspluatācijā tajā darbojas ar mākslas jomu saistītas izglītības iestādes. Kopš 1993. gada – Rēzeknes Mākslas un dizaina vidusskola.  Pamatojoties uz tehniskās apsekošanas līgumu, kas 2019. gada 22. maijā noslēgts starp VNĪ un AS „Inspecta Latvia”, AS „Inspecta Latvia” ir veikusi Būves tehnisko apsekošanu, par ko 2020. gada 18. februārī izsniegts Būves tehniskās apsekošanas atzinums Nr. 3-4.5.4/80778 (turpmāk – Atzinums). Saskaņā ar Atzinumā norādīto Būve ir piemērota tālākai ekspluatācijai, bet tai ir konstatētas nepilnības un bojājumi, kuru novēršana jāveic neatliekami, lai nepieļautu bojājumu un deformāciju turpmāku progresu. Apsekošanas laikā konstatēta virkne ar nepilnībām un bojājumiem, kas saistīti ar nesakārtotu nokrišņu ūdens novadīšanas sistēmu un iekšpagalma nokrišņu ūdens pazemes kanalizācijas sistēmu. No Būves jumta ūdens tiek novadīts uz Būves pamatiem, nevis ūdens kanalizācijas sistēmu. Būves pamatiem nav izbūvēta vertikālā hidroizolācija. Aizsargapmalēs pa Būves perimetru konstatēti bojājumi – plaisas, izdrupumi, iegruvumi un deformācijas, kuru dēļ aizsargapmale nepilda savu funkciju ūdens pareizai novadīšanai. Minētā rezultātā Būves pamati atrodas nepārtrauktā agresīvo vides apstākļu (nokrišņu ūdens, sāļu un sala) ietekmē, tos bojājot. Jau šobrīd uz Būves pamatu sienām konstatēta apmetuma plaisāšana un atslāņošanās no mūra virsmas, mūra izdrupumi un izsāļojumi. Pamatu pazemes daļā konstatēta apmetuma un mūra erozija. Mitruma izraisītie bojājumi novērojami arī iekštelpās, kur, līdztekus pamatu bojājumiem, konstatēti iekšējās apdares bojājumi un aktīvi sēnes attīstības procesi.  Lai novērstu turpmāku agresīvo vides apstākļu ietekmi uz Būvi un nepieļautu bojājumu ietekmes turpmāku attīstību, ir nepieciešams veikt vairākus darbus, kas Atzinumā definēti kā neatliekamie darbi. Šo darbu ietvaros paredzēts sakārtot nokrišņu ūdens noteksistēmu un veikt ar to saistītos jumta remontdarbus, izbūvēt vertikālo hidroizolāciju, sakārtot Būves aizsargapmales un pārbūvēt iekšpagalma nokrišņu ūdens pazemes kanalizācijas sistēmu, kā arī veikt citus būvdarbus, lai novērstu mitruma kaitīgo ietekmi uz Būvi un tās pamatiem.  Ņemot vērā iepriekš minēto, Projekts paredz atbalstīt apropriācijas palielināšanu Kultūras ministrijai resursiem no dotācijas no vispārējiem ieņēmumiem un izdevumiem budžeta programmā 20.00.00 „Kultūrizglītība” 299 967 *euro* apmērā, lai segtu valsts akciju sabiedrības „Valsts nekustamie īpašumi” izdevumus, kas saistīti ar neatliekami veicamajiem būvdarbiem minētajā nekustamajā īpašumā. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, VNĪ. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 60 914 209 |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 584 920 |  |  |  |  |  |  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 60 918 462 | 299 967 | 0 | 0 | 0 | 0 | 0 |
| 2.1. valsts pamatbudžets | 60 918 462 | 299 967 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -299 967 |  |  |  |  |  |
| 3.1. valsts pamatbudžets | 0 | -299 967 |  |  |  |  |  |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 299 967 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēti aprēķini pievienoti Projekta sākotnējās ietekmes novērtējuma ziņojuma (anotācijas) pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumi tiks segti no valsts budžeta programmā 20.00.00 „Kultūrizglītība” piešķirtajiem līdzekļiem.  Saskaņā ar MK rīkojumu Nr. 420 izsolē, kas noslēdzās 2020. gada 17. decembrī, tika izsolīts Finanšu ministrijas valdījumā un VNĪ pārvaldīšanā esošais nekustamais īpašums (nekustamā īpašuma kadastra Nr. 0100 028 0138) – Tērbatas ielā 75, Rīgā, par 1 205 000 *euro*. Minētā nekustamā īpašuma atsavināšanā iegūtos līdzekļus VNĪ 2021. gada 18. februārī pārskaitīja valsts pamatbudžeta ieņēmumu kontā, pirms tam no atsavināšanas summas atskaitot atsavināšanas izdevumus 50 procentu apmērā. Pamatojoties uz likuma „Par valsts budžetu 2021. gadam” 44. panta otrajā un ceturtajā daļā noteikto, Projektā paredzētie kapitālieguldījumi tiks segti no līdzekļiem, kas tika pārskaitīti valsts pamatbudžeta ieņēmumu kontā par izsolītajiem īpašumiem. Finanšu līdzekļi Projektā paredzēto papildu izdevumu finansēšanai nodrošināmi no VNĪ ieskaitītajiem līdzekļiem valsts budžeta ieņēmumos no nekustamā īpašuma Tērbatas ielā 75, Rīgā (nekustamā īpašuma kadastra Nr. 0100 028 0138) pārdošanas.  Papildus minētajam Kultūras ministrija apliecina, ka būvdarbiem paredzēto finansējumu ir plānots izmantot un būvdarbus pabeigt līdz 2021.gada beigām. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Oga 67330284

[Inga.Oga@km.gov.lv](mailto:Inga.Oga@km.gov.lv)